લસણને કુદરતે એક કળીથી માંડી પચાસ કળી સુધીના વિવિધ સ્વરૂપમાં બનાવ્યું છે. ખટાશ સિવાયના બાકીના પાંચ રસો ધરાવતા લસણ પર ઘણાં વર્ષોથી સંશોધન ચાલી રહ્યું છે. અમેરિકાની નેશનલ કેન્સર ઇન્સ્ટીટયુટમાં ચાલી રહેલાં લસણ પરના એક અભ્યાસમાં વૈજ્ઞાનિકોને ખુબ જ આશા છે કે લસણમાંથી કેન્સર વિરોધી (anticarcinogen) ઔષધ શોધી શકાશે. જો કે ભારત જેટલા જ વાનસ્પતિક ઔષધોને પ્રાધાન્ય આપતાં ચાઇનામાં થયેલ એક સંક્રામક રોગો પરના અભ્યાસમાં જાણવા મળ્યું છે કે લસણ વધારે પ્રમાણમાં ખાવાથી પેટના કેન્સર સામે રક્ષણ મળી શકે છે.